Ingrid Bolsø Berdal

Ingrid Bolsø Berdal (født 2. mars 1980 i Levanger) er en norsk skuespiller fra Utøy på Inderøy i Nord-Trøndelag, bosatt i Oslo.
Berdal har mellomfag i musikk fra NTNU og skuespillerutdanning fra Statens Teaterskole 2001–2004. Hun ble ansatt ved Det norske teatret fra 2004, og mottok Heddaprisen som årets debutant i 2005. Hun har hatt flere hovedroller, blant annet i filmene Sønner (2006) og Fritt vilt, og i musikalen Hair, som ble spilt på Det Norske Teatret høsten 2006.
Ingrid Bolsø Berdal har vunnet Trøndersk mesterskap i pop og rock med bandet Crescent Moon. I 2008 ble hun av Adresseavisens lesere kåret til årets mest sexy trønder under Ut-Awards.


== Tidlige år og utdannelse ==
Ingrid Bolsø Berdal startet sin utdannelse innen musikk og sang på videregående, og etter fullført videregående skole fortsatte hun musikkstudiene ved Universitetet i Trondheim (NTNU) hvor hun studerte jazzsang og improvisasjon i to år. Deretter flyttet hun til Oslo da hun ble tatt opp på Kunsthøgskolen i Oslo (KHiO) hvor hun studerte skuespill i tre år.I Berdals andre år ved KHiO spilte hun Sofia i «Platonov» av Anton Tsjekhov og Antigone i «Antigone» av Sofokles. I sitt siste år på skolen spilte hun Jenta i «Namnet» av Jon Fosse og Hedda i «Hedda Gabler» av Henrik Ibsen. Berdals gjennombrudd kom i 2006, da hun fikk hovedrollen i den norske skrekkfilmen Fritt Vilt.


== Karriere ==
Ingrid Bolsø Berdal har siden hun fullførte studiene ved KHiO vært ansatt ved Det norske teatret. Etter sitt første år ved dette teatret ble hun tildelt Heddaprisen i 2005 for årets beste debutant. I løpet av sine år ved teatret har hun spilt både moderne og klassiske stykker deriblant Sasha i «Ivanov» av Anton Tsjekhov, Shura i «Black Milk» av Vassily Sigarev og Yvonne i «Yvonne, Prinsesse av Burgund» av Witold Gombrowicz.Berdal har innimellom sine scenearbeider arbeidet i radioteatret, i fjernsyn og på film. Hun vant Amandaprisen for beste skuespiller for sin rolle som Jannicke i Fritt vilt.Etter Fritt Vilt-filmene har hun også vært med i Flukt og Kill Buljo 2. I 2020 spilte hun hovedrollen i TV 2s thrillerserie Heksejakt. For serien vant hun Gullruten 2020 i klassen beste skuespiller Seriekritikerprisen i klassen beste skuespiller i norsk serie under den første utdelingen i 2020.Hun har også gjort karriere i USA, både som krigeren Atalanta i filmen Hercules (2014) og banditten Armistice i HBOs serie Westworld.


== Filmografi (utvalg) ==


=== Spillefilmer ===
2022 – Alle hater Johan
2021 – Gritt
2019 – Spionen
2015 – Kvinner i for store herreskjorter
2014 – Hercules - Atalanta
2013 – Kill Buljo 2 - Anniken Skaiwalker
2013 – Hansel and Gretel: Witch Hunters
2013 – Mormor og de åtte ungene (film)
2012 – Chernobyl Diaries
2012 – The ABC's of Death
2012 – Flukt
2011 – Jeg reiser alene
2010 – Going Postal
2010 – Wide Blue Yonder
2009 – Svik
2008 – De gales hus
2008 – Fritt vilt II
2006 – Fritt vilt
2006 – Sønner
2006 – Gymnaslærer Pedersen


=== TV ===
2020 – Stjernestøv
2020 – Heksejakt
2016 – Westworld
2012 – Hellfjord
2010 – Camp Senkveld
2010 – Hjerte til hjerte – Spelet
2008 – Kodenavn Hunter
2007 – Thomas P
2007 – Eva og Adam
2006 – Kodenavn Hunter


== Priser (utvalg) ==
2005 – Heddaprisen - Årets debutant og Heddastipentet
2007 – Amandaprisen 2007 i klassen beste kvinnelige skuespiller for Fritt vilt
2007 – Dialektprisen
2008 – Inderøy kommunes kulturpris
2009 – Nominert til Amandaprisen 2009 i klassen beste kvinnelige hovedrolle for Fritt vilt II
2017 – Nominert til Screen Actors Guild Award i klassen beste dramaensemble for Westworld (sammen med hele skuespillerensemblet)
2019 – Nominert til Kanonprisen 2019 i klassen beste kvinnelige hovedrolle for Spionen
2020 – Gullruten 2020 i klassen beste skuespiller for Heksejakt
2020 – Haugesund Walk of Fame
2020 – Seriekritikerprisen i klassen beste skuespiller i norsk serie for Heksejakt
2022 – Nominert til Amandaprisen 2022 i klassen beste kvinnelige birolle for Alle hater Johan


== Referanser ==


== Eksterne lenker ==
(en) Offisielt nettsted 
(en) Ingrid Bolsø Berdal – kategori av bilder, video eller lyd på Commons 
Ingrid Bolsø Berdal hos Filmweb
(en) Ingrid Bolsø Berdal på Internet Movie Database 
(no) Ingrid Bolsø Berdal hos Nationaltheatret 
(no) Ingrid Bolsø Berdal hos Sceneweb 
(sv) Ingrid Bolsø Berdal i Svensk Filmdatabas 
(da) Ingrid Bolsø Berdal på Filmdatabasen 
(da) Ingrid Bolsø Berdal på Scope 
(fr) Ingrid Bolsø Berdal på Allociné 
(en) Ingrid Bolsø Berdal på AllMovie 
(en) Ingrid Bolsø Berdal hos The Movie Database